യുവാവിനെ ആള് മാറി മര്ദ്ദിച്ചു, മൂന്ന് എക്സൈസുകാര്ക്കെതിരെ കേസ് ഇടുക്കി: ആളുമാറി യുവാവിനെ മര്ദ്ദിച്ചെന്ന പരാതിയില് തൊടുപുഴ എക്സൈസ് ഇന്സ്പെക്ടര് ഉള്പ്പടെയുള്ള മൂന്ന് എക്സൈസുകാര്ക്കെതിരെ കേസ്. ശനിയാഴ്ച ഉച്ചയ്ക്ക് തൊടുപുഴയിലാണ് കേസിനാസ്പദമായ സംഭവം നടന്നത്. കൃത്യനിര്വഹണം തടസ്സപെടുത്തിയെന്ന എക്സൈസ് പരാതിയില് നാട്ടുകാര്ക്കെതിരെയും കേസെടുത്തിട്ടുണ്ട്. മയക്കുമരുന്ന് കേസിലെ പ്രതി നല്കിയ വിവരത്തിന്റെ അടിസ്ഥാനത്തില് ബാസിത് എന്ന കൂട്ടുപ്രതിയെ അറസ്റ്റ് ചെയ്യാനെത്തിയതായിരുന്നു എക്സൈസ് സംഘം. എന്നാല് പിടികൂടിയത് മറ്റൊരു ബാസിതിനെ. ഇരുപത്തിമൂന്നുകാരനായ ഈ യുവാവിനെ എക്സൈസ് മര്ദ്ദിക്കുകയും കൈവിലങ്ങണിഞ്ഞ് സ്റ്റേഷനിലേക്ക് വലിച്ചിഴച്ച് കൊണ്ടുപോകാനും ശ്രമിച്ചു. നാട്ടുകാര് ഓടിക്കൂടി പ്രതിഷേധച്ചതോടെ എക്സൈസ് സംഘം പിന്വാങ്ങി. മര്ദ്ദനത്തില് പരിക്കേറ്റ യുവാവ് ആശുപത്രിയില് ചികിത്സ തേടുകയും, അകാരണമായി തന്നെ മര്ദ്ദിച്ചവര്ക്കെതിരെ പൊലീസില് പരാതി നല്കുകയുമായിരുന്നു.The post യുവാവിനെ ആള് മാറി മര്ദ്ദിച്ചു, മൂന്ന് എക്സൈസുകാര്ക്കെതിരെ കേസ് first appeared on MalayalamExpressOnline.